reguleringskrav
Reguleringskrav er krav mellem ægtefæller i forbindelse med ægteskabets ophør. Kravet skyldes, at den ene ægtefælle har forrykket værdien af sin delingsformue og aktiver, som kan holdes uden for ligedelingen, herunder særeje og personlige rettigheder. Fx kan der være tale om, at en ægtefælle ejer fast ejendom, som er særeje, og løbende har betalt ydelser af på huset med sin lønindkomst, som er vedkommendes delingsformue. En sådan disposition kan i forbindelse med ægtefællernes bodeling udløse et reguleringskrav, da den ene ægtefælle på den andens bekostning har forbedret sit særeje med sin delingsformue.